Εγκατάσταση της Ελληνικής Επιλογής του Babel για LaTeX: Απαραίτητα Αρχεία
Description: This is issue 08 of Magaz, the Hellenic LinuxMagazine
Keywords: magaz hellenic greek hellas greece hellug linux magazine

Magaz, The Greek Linux Magazine
Τεύχος #08
Περιληπτικά Περιεχόμενα Αναλυτικά Περιεχόμενα Mirrors Links Πληροφορίες Συντάκτες Αναζήτηση Επικοινωνία
> Επόμενο Περιεχόμενα ### 1. Απαραίτητα Αρχεία Υποθέτουμε ότι μπορείτε να γράφετε Ελληνικά στο σύστημα σας. Επίσης ότι έχετε μια σωστά εγκατεστημένη έκδοση του LaTeX, μπορείτε να παράγετε π.χ. Αγγλικά κείμενα χρησιμοποιώντας το και να τα δείτε με το Xdvi ή το ghostview. Αν κάτι από τα παραπάνω δεν ισχύει, πριν να συνεχίσετε, μπορείτε να διαβάστε τα εξής: `ftp://www.linux.gr/pub/linux/HOWTO/Hellenic-HOWTO.html http://linux.forthnet.gr/LDP/HOWTO/TeTeX-HOWTO.html` Υποθέτουμε τέλος ότι θα έχετε την κοινή λογική να πάρετε αντίγραφα των αρχείων που θα μετατρέψετε κατά τη διαδικασία της εγκατάστασης. Το (La)TeX του παραδείγματός μας στήθηκε σε ένα PC από το Red Hat 5.1 κατά την εγκατάσταση όλου του Linux. Σε περίπτωση που η διάρθρωση του TeX καταλόγου είναι διαφορετική στο σύστημά σας, μπορείτε να βρείτε τα αρχεία που περιγράφονται παρακάτω χρησιμοποιώντας τις εντολές `locate` και `find`. Ως παράδειγμα, μπορούμε να δούμε πού τοποθετούν τις γραμματοσειρές οι διάφορες εκδόσεις του teTeX, της διανομής δηλαδή που περιέχει τα TeX, LaTeX, BibTeX, makeindex, κ.λ.π. `RedHat-5.1: tetex-0.4pl8-11 /usr/lib/texmf/texmf/fonts/` `RedHat Rawhide 1.0: tetex-0.9-2 /usr/share/texmf/fonts/` `Open Linux: tetex-0.4pl7-2 /usr/TeX/texmf/fonts/` `SuSe: tetex-0.4pl8-29 /usr/lib/teTeX/texmf/fonts/` Γίνετε λοιπόν root στο σύστημα σας και κατεβάστε το αρχείο `ftp://obelix.ee.duth.gr/pub/TeX/TeXgreek.tar.gz` Ένα καλό σημείο να το τοποθετήσετε στο δίσκο σας είναι τo `/usr/local/src`. Όταν το αποσυμπιέσετε με την παρακάτω εντολή
>     gunzip xvfz TeXgreek.tar.gz
> θα δημιουργηθεί ένας κατάλογος `Texgreek` με την εξής δομή:
>     Texgreek---
>                 | -- BibTeX
>                 | -- babel
>                 | -- doc
>                 | -- grtools
>                 | -- hyphenation
>                 | -- iso8858-7
>                 | -- misc
>                 | -- mf
>                 | -- tfm
Προαιρετικά μπορείτε να κατεβάσετε το `greek-mode.el` (από το `http://www.ics.forth.gr/~sarantos/`), δηλαδή την Ελληνική επιλογή για τον Emacs που έγραψε ο Σαράντος Καπιδάκης. Προαιρετικά επίσης μπορείτε να στήσετε το LyX, που θα το κατεβάσετε σε tar.gz μορφή από το `http://www.lehigh.edu/~dlj0/LyriX.html` ή σε RPM από το `http://rufus.w3.org/linux/RPM/contrib/hurricane/i386/lyx-0.12.0-3.i386.html` Λεπτομέρειες γι' αυτά τα δύο προγράμματα στο τέλος του άρθρου. Επόμενο Περιεχόμενα